****

**Vilniaus rajono savivaldybės ADministracijos direktorius**

**ĮSAKYMAS**

**DĖL VILNIAUS RAJONO SAVIVALDYBĖS ŠVIETIMO STEBĖSENOS TVARKOS APRAŠO IR ŠVIETIMO STEBĖSENOS RODIKLIŲ SĄRAŠO PATVIRTINIMO**

2025 m. birželio 2 d. Nr. A27-1908(3.1 E)

Vilnius

Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Valstybės švietimo ir mokslo stebėsenos tvarkos aprašo, patvirtinto Lietuvos Respublikos švietimo, mokslo ir sporto ministro 2019 m. birželio 27 d. įsakymu Nr. V-757 „Dėl Valstybės švietimo ir mokslo stebėsenos tvarkos aprašo patvirtinimo“, 20 ir 28 punktais, Būtinaisiais savivaldybių švietimo stebėsenos rodikliais, patvirtintais Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl Būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“:

1. Tvirtinu pridedamus:

1.1. Vilniaus rajono savivaldybės švietimo stebėsenos tvarkos aprašą;

1.2. Vilniaus rajono savivaldybės švietimo stebėsenos rodiklių sąrašą.

2. P r i p a ž į s t u netekusiu galios Vilniaus rajono savivaldybės administracijos direktoriaus 2020 m. sausio 13 d. įsakymą Nr. A27(1)-44 ,,Dėl Vilniaus rajono savivaldybės švietimo stebėsenos tvarkos aprašo patvirtinimo“.

Administracijos direktorius Vytautas Vansavičius

PATVIRTINTA

Vilniaus rajono savivaldybės administracijos direktoriaus 2025 m. birželio 2 d.

įsakymu Nr. A27-1908(3.1 E)

**VILNIAUS RAJONO SAVIVALDYBĖS Švietimo stebėsenos tvarkos aprašas**

**I SKYRIUS**

**Bendrosios nuostatos**

1. Vilniaus rajono savivaldybės (toliau – Savivaldybė) švietimo stebėsena yra Savivaldybės administracijos Švietimo skyriaus vykdoma nuolatinė Savivaldybės švietimo būklės bei kaitos analizė, vertinimas, prognozavimas, taip pat tam reikalingų duomenų rinkimas apie Savivaldybės švietimą: ikimokyklinį, priešmokyklinį, bendrąjį ugdymą, neformalųjį švietimą.
2. Vilniaus rajono savivaldybės švietimo stebėsenos tvarkos aprašas (toliau – Aprašas) nustato Savivaldybės švietimo stebėsenos paskirtį, uždavinius, objektą ir subjektą, principus, švietimo stebėsenos organizavimą ir vykdymą, rodiklius, jų atrankos kriterijus, disponavimą stebėsenos informacija.
3. Švietimo stebėsenos paskirtis – sudaryti sąlygas švietimo valdymo subjektams priimti pagrįstus sprendimus ir vykdyti švietimo kokybę laiduojantį valdymą, taip pat informuoti visuomenę apie švietimo būklę Savivaldybėje.
4. Švietimo stebėsenos uždaviniai yra šie:
   1. tirti švietimo valdymo subjektų informacijos apie švietimą poreikius;
   2. rinkti, kaupti ir apdoroti duomenis apie švietimo sistemos būklę;
   3. analizuoti ir vertinti švietimo būklę bei kaitą ir jai darančius įtaką veiksnius, atsižvelgiant į švietimui keliamus tikslus ir uždavinius;
   4. prognozuoti švietimo sistemos kaitą;
   5. teikti ir skelbti švietimo stebėsenos duomenis ir / ar analitinę informaciją.
5. Savivaldybės švietimo stebėsenos objektas – Savivaldybės švietimo būklė.
6. Švietimas stebimas šiais pagrindiniais aspektais:
   1. švietimo funkcionavimo (švietimo kontekstas, indėlis į švietimą, švietimo procesai, švietimo rezultatai);
   2. švietimo rūšių ir programų (formalusis ir neformalusis švietimas, švietimo pagalba);
   3. švietimo lygmenų (ikimokyklinio, priešmokyklinio, pagrindinio, vidurinio ugdymo);
   4. kitais teisės aktų nustatytais teminiais-analitiniais aspektais.

7. Savivaldybės švietimo stebėsenos subjektai – institucijos, vykdančios švietimo stebėseną Savivaldybėje:

7.1. Savivaldybės administracijos Švietimo skyrius;

7.2. Savivaldybės švietimo įstaigos.

8. Apraše vartojamos sąvokos atitinka Lietuvos Respublikos švietimo įstatyme bei Valstybės švietimo ir mokslo stebėsenos tvarkos apraše vartojamas sąvokas.

9. Švietimo stebėsenos principai:

9.1. tikslingumas – renkami tik tie duomenys ir informacija, kurie yra reikalingi ir tinkami švietimo būklei vertinti bei jų valdymo subjektų sprendimams priimti;

9.2. sistemingumas – visa švietimo sistema stebima planingai, suderintai ir laikantis tęstinumo;

9.3. nešališkumas – švietimo stebėsena vykdoma be išankstinio nusistatymo, laikantis profesinio nepriklausomumo nuo įvairių interesų grupių;

9.4. patikimumas – duomenys renkami laikantis duomenų rinkimo standartų, skelbiama tikrovę atitinkanti informacija;

9.5. konfidencialumas – skelbiama tik tokia informacija, kuri garantuoja fizinio asmens duomenų anonimiškumą, išskyrus teisės aktuose numatytus atvejus;

9.6. saikingumas – siekiama maksimaliai sumažinti duomenų teikimo naštą ir suvaržyti besaikį duomenų rinkimą. Duomenis surinkus vienąkart, pakartotinai jie neberenkami.

**II SKYRIUS**

**švietimo Stebėsenos organizavimas ir vykdymas**

10. Savivaldybės švietimo stebėseną organizuoja ir vykdo Savivaldybės administracijos Švietimo skyrius.

11. Švietimo stebėsenos organizavimas ir vykdymas apima šias veiklas:

11.1. informacijos, rodiklių ir duomenų poreikių tyrimą;

11.2. rodiklių sąrašo sudarymą, tvirtinimą ir atnaujinimą;

11.3. stebėsenos administracinės naštos įvertinimą;

11.4. duomenų rinkimą, kaupimą ir apdorojimą;

11.5. analizių, apžvalgų, ataskaitų ir vertinimų rengimą, prognozavimą;

11.6. duomenų, rodiklių ir analitinės informacijos teikimą ir / ar skelbimą visuomenei.

12. Skirtingų lygmenų švietimo stebėsenos subjektai neatlygintinai keičiasi stebėsenos duomenimis ir informacija, naudodami Švietimo valdymo informacinę sistemą (toliau – ŠVIS).

**III SKYRIUS**

**švietimo Stebėsenos rodikliAI, JŲ ATRANKOS KRITERIJAI IR TVIRTINIMAS**

13. Savivaldybės švietimo stebėsenos rodiklių sąrašą sudaro rodikliai, apibūdinantys švietimo būklę ir kaitą Savivaldybės mastu.

14. Švietimo stebėsenos rodikliai turi atitikti šiuos kriterijus:

14.1. rodiklio aiškumas, informatyvumas, pagrįstumas, universalumas;

14.2. rodiklio naudingumas, tinkamumas švietimo valdymo, būklės analizės ir visuomenės informavimo reikmėms;

14.3. rodikliui skaičiuoti reikalingų duomenų prieinamumas ir patikimumas;

14.5. efektyvus rodiklio teikiamos naudos ir kaštų santykis.

15. Savivaldybės švietimo stebėsenos rodiklių sąrašas atnaujinimas pagal poreikį, bet ne dažniau kaip kartą per metus.

**IV SKYRIUS**

**DISPONAVIMAS ŠVIETIMO STEBĖSENOS INFORMACIJA**

16. Duomenis, reikalingus Savivaldybės švietimo stebėsenai, teikia Savivaldybės administracijos padaliniai, Savivaldybės švietimo įstaigos ir kitos Savivaldybei pavaldžios įstaigos.

17. Savivaldybės administracija disponuoja duomenimis ir informacija, gautais vykdant pagal papildomus Savivaldybės poreikius organizuotą švietimo stebėseną. Šie duomenys ir informacija kitų lygmenų švietimo stebėsenos subjektams gali būti perduodami remiantis Savivaldybės administracijos ir duomenų gavėjo duomenų teikimo sutartimis.

**V SKYRIUS**

**BAIGIAMOSIOS NUOSTATOS**

18. Savivaldybės švietimo stebėsenos vykdytojai naudoja kitų institucijų viešai skelbiamus duomenis.

19. Savivaldybės švietimo stebėsenos rodikliai yra vieši, išskyrus atvejus, kai iš pateiktos informacijos galima identifikuoti asmenis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Vilniaus rajono savivaldybės administracijos direktoriaus 2025 m. birželio 2 d.

įsakymu Nr. A27-1908(3.1 E)

**VILNIAUS RAJONO SAVIVALDYBĖS ŠVIETIMO STEBĖSENOS RODIKLIŲ SĄRAŠAS**

1. Vilniaus rajono savivaldybės švietimo stebėsenos rodiklių sąrašą sudaro Savivaldybei aktualūs švietimo stebėsenos rodikliai, apibūdinantys švietimo būklę ir kaitą Savivaldybės mastu. Savivaldybės švietimo stebėsenos rodikliai suskirstyti grupėmis pagal tai, kurį švietimo sistemos komponentą apibūdina: švietimo kontekstą, indėlį į švietimą, švietimo procesus ar švietimo rezultatus.

2. **Švietimo konteksto rodikliai** (parodo išorines sąlygas ir švietimo poreikius):

2.1. Savivaldybės ikimokyklinio ir mokyklinio amžiaus gyventojų skaičius pagal amžių / atitinkamo amžiaus grupes;

2.2. Savivaldybės švietimo įstaigose ugdomų pagal ikimokyklinio ugdymo programą 1–5 metų amžiaus vaikų skaičius ir dalis (proc.) nuo visų Savivaldybės teritorijoje gyvenančių šio amžiaus vaikų skaičiaus;

2.3. Savivaldybės bendrojo ugdymo mokyklose ugdomų pagal privalomojo švietimo – bendrojo ugdymo programas 6–16 metų amžiaus mokinių skaičius ir dalis (proc.) nuo visų Savivaldybės teritorijoje gyvenančių šio amžiaus vaikų skaičiaus;

2.4. Kompensacijas už vaikų, kurių vieno iš tėvų (globėjų) ir vaiko deklaruota gyvenamoji vieta yra Vilniaus rajono savivaldybės teritorijoje, ugdymą ir priežiūrą nevalstybinėse švietimo įstaigose gaunančių tėvų (globėjų) skaičius.

3. **Indėlio į švietimą rodikliai** (parodo išteklius, reikalingus švietimo sistemai veikti):

3.1. Savivaldybės švietimo įstaigų (su skyriais ir be skyrių) skaičius pagal grupes ir tipus: formaliojo švietimo – bendrojo ugdymo mokyklos pagal tipus (pradinė mokykla, pagrindinė mokykla, gimnazija), neformaliojo švietimo mokyklos pagal grupes (ikimokyklinio ugdymo mokykla, neformaliojo vaikų švietimo ir formalųjį švietimą papildančio ugdymo mokykla);

3.2. Savivaldybės švietimo įstaigų ir jų skyrių (bendrojo ugdymo, ikimokyklinio ugdymo) skaičius pagal ugdomąsias kalbas (lietuvių, lenkų, rusų);

3.3. Savivaldybės švietimo įstaigų ir jų skyrių (bendrojo ugdymo, ikimokyklinio ugdymo), pritaikiusių fizinę aplinką asmenims su negalia, skaičius ir dalis (proc.) nuo visų atitinkamos grupės Savivaldybės švietimo įstaigų skaičiaus;

3.4. Renovuotų ir / ar modernizuotų savivaldybės švietimo įstaigų (su skyriais ir be skyrių) (bendrojo ugdymo, ikimokyklinio ugdymo, neformaliojo vaikų švietimo) skaičius ir dalis (proc.) nuo visų atitinkamos grupės Savivaldybės švietimo įstaigų skaičiaus;

3.5. Savivaldybės bendrojo ugdymo mokyklų, turinčių gamtos mokslų laboratorijas, skaičius ir dalis (proc.) nuo visų Savivaldybės bendrojo ugdymo mokyklų skaičiaus;

3.6. Savivaldybės bendrojo ugdymo mokyklų, turinčių sporto sales, stadionus, sporto aikštynus, skaičius ir dalis (proc.) nuo visų Savivaldybės bendrojo ugdymo mokyklų skaičiaus;

3.7. Savivaldybės švietimo įstaigų ir jų skyrių (bendrojo ugdymo, ikimokyklinio ugdymo, neformaliojo vaikų švietimo), turinčių ir neturinčių leidimus-higienos pasus (bendrajam, ikimokykliniam, priešmokykliniam ugdymui, neformaliajam švietimui), skaičius;

3.8. Savivaldybės bendrojo ugdymo mokyklų, turinčių vieną ugdymo procese naudojamą prie tinklo prijungtą kompiuterį ne daugiau kaip 4 mokiniams, skaičius ir dalis (proc.) nuo visų Savivaldybės bendrojo ugdymo mokyklų skaičiaus;

3.9. Savivaldybės bendrojo ugdymo mokyklose įsteigtų pailgintos dienos grupių skaičius;

3.10. Savivaldybės švietimo įstaigų (bendrojo ugdymo, ikimokyklinio ugdymo, neformaliojo vaikų švietimo) mokytojų skaičius (dirbančių pagrindinėje ir nepagrindinėje darbovietėje);

3.11. Savivaldybės švietimo įstaigų (bendrojo ugdymo, ikimokyklinio ugdymo) švietimo pagalbą teikiančių specialistų (specialiųjų pedagogų, psichologų, socialinių pedagogų, logopedų, mokinio padėjėjų) skaičius (dirbančių pagrindinėje darbovietėje);

3.12. Savivaldybės švietimo įstaigų (bendrojo ugdymo, ikimokyklinio ugdymo, neformaliojo vaikų švietimo) aukštos kvalifikacijos (metodininkų ir ekspertų) pedagoginių darbuotojų skaičius ir dalis (proc.) nuo visų atitinkamos grupės Savivaldybės švietimo įstaigų pedagoginių darbuotojų skaičiaus (dirbančių pagrindinėje darbovietėje);

3.13. Savivaldybės švietimo įstaigų (bendrojo ugdymo, ikimokyklinio ugdymo) neatestuotų mokytojų ir pagalbos mokiniui specialistų skaičius ir dalis (proc.) nuo visų atitinkamos grupės Savivaldybės švietimo įstaigų pedagoginių darbuotojų skaičiaus (dirbančių pagrindinėje darbovietėje);

3.14. Savivaldybės bendrojo ugdymo mokyklų mokytojų ir švietimo pagalbos specialistų, kurių išsilavinimas ir kvalifikacija neatitinka nustatytų reikalavimų, skaičius;

3.15. Savivaldybės švietimo įstaigų (bendrojo ugdymo, ikimokyklinio ugdymo) vidutinis pedagoginių darbuotojų amžius;

3.16. Savivaldybės švietimo įstaigų (bendrojo ugdymo, ikimokyklinio ugdymo) pensinio amžiaus pedagoginių darbuotojų skaičius ir dalis (proc.) nuo visų atitinkamos grupės Savivaldybės švietimo įstaigų pedagoginių darbuotojų skaičiaus;

3.17. Savivaldybės biudžeto asignavimai švietimui (tūkst. Eur);

3.18. Savivaldybei skirta mokymo lėšų suma (tūkst. Eur).

4. **Švietimo procesų rodikliai** (parodo priežastiniais ryšiais susijusių švietimo sistemos pokyčių eigą):

4.1. Savivaldybės švietimo įstaigose ugdomų vaikų / mokinių skaičius pagal mokyklų grupes ir tipus: ikimokyklinio ugdymo įstaigose bei mokyklose-darželiuose, pradinėse mokyklose, pagrindinėse mokyklose, gimnazijose;

4.2. Savivaldybės švietimo įstaigose ugdomų vaikų / mokinių skaičius pagal ugdymo programas (ikimokyklinio, priešmokyklinio, pradinio, pagrindinio, vidurinio ugdymo, pradinio ir pagrindinio ugdymo individualizuotas programas) bei kaita pastarųjų trejų metų laikotarpiu;

4.3. Savivaldybės švietimo įstaigose ugdomų vaikų pagal ikimokyklinio / priešmokyklinio ugdymo programas ir mokinių pagal bendrojo ugdymo programas skaičius ir dalis (proc.) pagal ugdomąsias kalbas (lietuvių, lenkų, rusų) nuo visų Savivaldybės švietimo įstaigose pagal atitinkamas programas ugdomų vaikų / mokinių skaičiaus bei kaita pastarųjų trejų metų laikotarpiu;

4.4. Savivaldybės švietimo įstaigose (bendrojo ugdymo, ikimokyklinio ugdymo) ugdomų vaikų užsieniečių skaičius;

4.5. Savivaldybės bendrojo ugdymo mokyklose ugdomų našlaičių / likusių be tėvų globos vaikų skaičius;

4.6. Savivaldybės švietimo įstaigose (bendrojo ugdymo, ikimokyklinio ugdymo) ugdomų specialiųjų ugdymosi poreikių turinčių vaikų / mokinių skaičius ir dalis (proc.) nuo visų Savivaldybės švietimo įstaigose ugdomų vaikų / mokinių skaičiaus pagal ikimokyklinio, priešmokyklinio ir bendrojo ugdymo programas bei kaita pastarųjų trejų metų laikotarpiu;

4.7. Savivaldybės bendrojo ugdymo mokyklų specialiosiose (lavinamosiose) klasėse ugdomų specialiųjų ugdymosi poreikių turinčių vaikų / mokinių skaičius;

4.8. Savivaldybės neformaliojo vaikų švietimo ir formalųjį švietimą papildančio ugdymo (dailės, muzikos, sporto) mokyklose ugdomų mokinių skaičius ir dalis (proc.) nuo visų Savivaldybės bendrojo ugdymo mokyklose ugdomų mokinių skaičiaus;

4.9. Savivaldybės bendrojo ugdymo mokyklų mokinių, gyvenančių toliau nei 3 km nuo mokyklos, vežamų maršrutiniu, privačiu, mokyklų transportu, kitais vežimo būdais, skaičius ir dalis (proc.) nuo visų Savivaldybės bendrojo ugdymo mokyklose ugdomų mokinių skaičiaus;

4.10. Savivaldybės bendrojo ugdymo mokyklų mokinių, vežamų ne į artimiausią mokyklą (į mokyklą iš steigėjo nepriskirtos tai mokyklai aptarnavimo teritorijos), skaičius ir dalis (proc.) nuo visų Savivaldybės bendrojo ugdymo mokyklų vežamų mokinių, gyvenančių toliau nei 3 km nuo mokyklos, skaičiaus;

4.11. Savivaldybės bendrojo ugdymo mokyklose įgyvendinamose prevencinėse programose, atitinkančiose prevencinių programų kriterijus, dalyvaujančių mokinių skaičius ir dalis (proc.) nuo visų Savivaldybės bendrojo ugdymo mokyklose ugdomų mokinių skaičiaus;

4.12. Savivaldybės bendrojo ugdymo mokyklose smurtą ir patyčias patyrusių mokinių ir mokytojų / darbuotojų skaičius;

4.13. Savivaldybės bendrojo ugdymo mokyklų pailgintos dienos grupes lankančių mokinių skaičius;

4.14. Savivaldybės bendrojo ugdymo mokyklų neformaliojo švietimo grupes (būrelius) lankančių mokinių, ugdomų pagal bendrojo ugdymo programas, skaičius ir dalis (proc.) nuo visų Savivaldybės bendrojo ugdymo mokyklose ugdomų mokinių skaičiaus;

4.15. Savivaldybės finansuojamose mokinių vasaros poilsio stovyklose dalyvavusių mokinių skaičius ir dalis (proc.) nuo visų Savivaldybės mokyklose ugdomų mokinių skaičiaus;

4.16. Tarptautiniuose mokyklų partnerysčių projektuose (Erasmus+, Nordplus ir kt.) dalyvaujančių Savivaldybės švietimo įstaigų skaičius.

5. **Švietimo rezultatų rodikliai** (parodo rezultatą pasibaigus tam tikram švietimo proceso etapui):

5.1. Mokinių, įgijusių pagrindinį išsilavinimą (gavusių pagrindinio išsilavinimo / pagrindinio ugdymo pasiekimų pažymėjimą) Savivaldybės bendrojo ugdymo mokyklose, skaičius ir dalis (proc.) nuo visų Savivaldybės bendrojo ugdymo mokyklose baigusių pagrindinio ugdymo programą mokinių skaičiaus;

5.2. Mokinių, įgijusių vidurinį išsilavinimą (gavusių brandos atestatą) Savivaldybės gimnazijose, skaičius ir dalis (proc.) nuo visų Savivaldybės gimnazijose baigusių vidurinio ugdymo programą mokinių skaičiaus;

5.3. Mokinių užsieniečių, įgijusių Savivaldybės gimnazijose vidurinį išsilavinimą, skaičius;

5.4. Savivaldybės gimnazijų abiturientų, pasirinkusių laikyti lietuvių kalbos ir literatūros, matematikos, užsienio (anglų, vokiečių ir kt.) kalbų, lenkų / rusų tautinių mažumų gimtosios kalbos ir literatūros, biologijos, chemijos, fizikos, geografijos, informatikos, istorijos ir kitus brandos egzaminus, skaičius ir dalis (proc.) nuo visų Savivaldybės gimnazijų abiturientų skaičiaus;

5.5. Savivaldybės gimnazijų abiturientų, neišlaikiusių lietuvių kalbos ir literatūros, matematikos, užsienio (anglų, vokiečių ir kt.) kalbų, lenkų / rusų tautinių mažumų gimtosios kalbos ir literatūros, biologijos, chemijos, fizikos, geografijos, informatikos, istorijos ir kitų brandos egzaminų, skaičius ir dalis (proc.) nuo visų pasirinkusių laikyti atitinkamą brandos egzaminą Savivaldybės gimnazijų abiturientų skaičiaus;

5.6. Savivaldybės gimnazijų abiturientų, gavusių už lietuvių kalbos ir literatūros, matematikos, užsienio (anglų, vokiečių ir kt.) kalbų, lenkų / rusų tautinių mažumų gimtosios kalbos ir literatūros, biologijos, chemijos, fizikos, geografijos, informatikos, istorijos ir kitus valstybinius brandos egzaminus maksimalius (100 balų) įvertinimus, skaičius;

5.7. Savivaldybės gimnazijų abiturientų, gavusių brandos atestatą su pagyrimu, skaičius;

5.8. Savivaldybės bendrojo ugdymo mokyklų mokinių pagrindinio ugdymo pasiekimų patikrinimo lietuvių kalbos ir literatūros, matematikos, lenkų / rusų tautinių mažumų gimtosios kalbos ir literatūros pasiekimų vidurkiai;

5.9. Savivaldybės bendrojo ugdymo mokyklų 5−10 klasių ir I−IV gimnazinių klasių mokinių, turinčių metinius visų mokomųjų dalykų puikius (10 balų) įvertinimus, skaičius;

5.10. Savivaldybės bendrojo ugdymo mokyklų mokinių, laimėjusių prizines I–III vietas respublikinėse / tarptautinėse olimpiadose ir konkursuose, skaičius;

5.11. Savivaldybės neformaliojo vaikų švietimo ir formalųjį švietimą papildančio ugdymo mokyklų mokinių, laimėjusių prizines vietas respublikinėse / tarptautinėse olimpiadose, konkursuose bei varžybose, skaičius.

6. **Būtinieji savivaldybės švietimo stebėsenos rodikliai:**

6.1. Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.);

6.1.1. Savivaldybės mokyklose ugdomų 3–5 metų vaikų, kurių deklaruota gyvenamoji vieta yra kitoje savivaldybėje, dalis (proc.);

6.1.2. Savivaldybės 3–5 metų vaikų, ugdomų ne savivaldybės mokyklose, dalis (proc.);

6.2. Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, dalis (proc.), išskyrus atsirandančius dėl išskirtinių gabumų;

6.2.1. Negalią turinčių mokinių dalis nuo mokinių, turinčių specialiųjų ugdymosi poreikių, ugdomų integruotai bendrosios paskirties mokyklose (proc.), išskyrus atsirandančius dėl išskirtinių gabumų, skaičiaus;

6.3. Švietimo pagalbą gaunančių mokinių dalis (proc.) nuo visų mokinių, kuriems nustatytas švietimo pagalbos poreikis, skaičiaus;

6.4. Neformaliojo švietimo veikloje dalyvaujančių mokinių dalis (proc.);

6.5. Bendrojo ugdymo mokyklų 1–8 klasių komplektų, kurie yra jungtiniai, dalis (proc.) be specialiųjų klasių / grupių;

6.6. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.) be specialiųjų klasių / grupių;

6.7. Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis (proc.) be specialiųjų klasių / grupių;

6.8. Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.) be specialiųjų klasių / grupių;

6.9. Vienai sąlyginei mokytojo pareigybei tenkančių mokinių skaičius bendrojo ugdymo mokyklose;

6.10. Jaunesnių nei 50 metų bei 50 metų ir vyresnio amžiaus mokytojų skaičiaus santykis;

6.11. Daugiau kaip 2 metų pedagoginio darbo stažą turinčių darbuotojų dalis (proc.);

6.12. Švietimo įstaigų, kuriose nėra nuolatinio vadovo daugiau kaip 12 mėnesių, dalis nuo bendro švietimo įstaigų skaičiaus (proc.);

6.13. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba, matematika) (proc.);

6.14. Tris ir daugiau valstybinių brandos egzaminų išlaikiusių abiturientų dalis (proc.).

\_\_\_\_\_\_\_\_\_\_\_\_\_\_\_\_\_\_\_\_\_\_\_